**ֆրանկմասոնության թանգարան** (ֆր.՝ Musée de la Franc-Maçonnerie), հայտնի է նաև որպես Եվրոպական մասոնության և Ֆրանսիայի Մեծ Արևելքի թանգարան։

Գտնվում է Փարիզի (Ֆրանսիա) 9-րդ զանգվածում՝ Քադետի 16 հասցեում։ Բաց է ամեն օր, բացառությամբ կիրակի և երկուշաբթի օրերի, այցելության վարձավճարը 6 եվրո է։ Մետրոյի ամենամոտ կայարանը Քադետն է։

Պատմություն
-----------

Թանգարանը հիմնադրվել է 1889 թվականին Ֆրանսիայի Մեծ Արևելքում՝ Քադետ հյուրանոցում։ Երկրորդ աշխարհամարտի տարիներին՝ Ֆրանսիայի գերմանական օկուպացիայի ժամանակ, բոլոր ցուցանմուշները տեղափոխվել են Գերմանիա։ Թանգարանը վերաբացվել է միայն 1973 թվականին, իսկ 2000 թվականին նրան պաշտոնապես տրվել է Ֆրանսիայի թանգարանի կարգավիճակ։ Նույն՝ 2000 թվականին թանգարանին են վերադարձվել պատմական բազմաթիվ փաստաթղթեր, որոնք Երկրորդ աշխարհամարտի ժամանակ Գերմանիայի պարտությունից հետո գտնվում էին Մոսկվայի ՊԱԿ-ի արխիվներում:

Այսօր Ֆրանսիայի մասոնության պատմության թանգարանում կարելի է ծանոթանալ նրա խորհրդանիշներին, աստիճաններին, փաստաթղթերին, դեկորացիային և մասոնների հանդերձանքին։ Մշտական ցուցադրության սրահներում (800 մ²) ներկայացված է մոտ 10 000 նմուշ, մոտ 23 000 հատոր արխիվում է (400 մ²), և ևս 400 մ²-ը ներկայացված է ժամանակավոր ցուցադրության։ Հավաքածուի կարևոր ցուցանմուշներից են Վոլտերի մասոնական գոգնոցը (1778), Լա Ֆայետի մասոնական սուրը, Ջեյմս Անդերսոնի կազմած «Ազատ որմնադիրների» մասոնական սահմանադրությունը (1723), Ուիլյամ Հոգարտի երգիծական փորագրությունները (1697—1764),մասոնական ճենապակե արձանիկները (1740) և այլն։

Պատկերասրահ
-----------

* Չևալիե դ'Օրիենտի գոգնոց (Ֆրանսիա, 18-րդ դար):Չևալիե դ'Օրիենտի գոգնոց (Ֆրանսիա, 18-րդ դար):
* Ֆրանսիական կանոնադրություն, վարպետ՝ ԶապոնՖրանսիական կանոնադրություն, վարպետ՝ Զապոն
* Chope Moderns, (Սաքսոնիա, շրջ. 1735),Chope *Moderns,* (Սաքսոնիա, շրջ. 1735),
* Լա Ֆայետի մասոնական սուրըԼա Ֆայետի մասոնական սուրը
* Իռլանդական գլուխգործոց դեղին կավով,  Մարսել (1760), Veuve Perrin խեցեգործարանԻռլանդական գլուխգործոց դեղին կավով, Մարսել (1760), Veuve Perrin խեցեգործարան
* Ջեյմս Անդերսոնի կազմած մասոնական սահմանադրությունը      (1723)Ջեյմս Անդերսոնի կազմած մասոնական սահմանադրությունը (1723)
* Ուիլյամ Հոգարտի երգիծական փորագրությունները (1697—1764)Ուիլյամ Հոգարտի երգիծական փորագրությունները (1697—1764)
* Փոլ Լեկրե, Մարիանա,(1879)Փոլ Լեկրե, Մարիանա,(1879)
* «Ինը քույրերը» օթյակի խորհրդանիշ (1783)«Ինը քույրերը» օթյակի խորհրդանիշ (1783)

Ծանոթագրություններ
------------------

1. ↑  *Ministry of Culture* Fréquentation des Musées de France — Ministry of Culture.
2. ↑  «musée de la franc-maçonnerie». *www.museefm.org*. Վերցված է 2020 թ․ օգոստոսի 2-ին.
3. ↑  *www.whoiswho.ru*. Վերցված է 2020 թ․ օգոստոսի 2-ին. `{{cite web}}`: Missing or empty `|title=` (օգնություն)
4. ↑  Ֆրանսիայի Մեծ Արևելքի և Եվրոպական մասոնության թանգարան, Ֆրանսիայի Մեծ Արևելքի թանգարան, 95 էջ, մոտ 1985։

Արտաքին հղումներ
----------------

* Musée de la franc-maçonnerie
* Site officiel du Grand Orient de France

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանկմասոնության թանգարան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | ISNI: 0000000121161901 · LCCN: n2003111659 · SUDOC: 145612619 · VIAF: 167944757 · WorldCat VIAF: 167944757 |

 |